               EURÓPAI BIZOTTSÁG
            Brüsszel, 2018.6.15.
            COM(2018) 477 final
            2018/0255(NLE)
            Javaslat
            A TANÁCS HATÁROZATA
            a tagállamok által az Európai Fejlesztési Alapba fizetendő, a 2018. évi második részletet is magában foglaló pénzügyi hozzájárulásokról

               INDOKOLÁS

               1.A JAVASLAT HÁTTERE

               •A javaslat indokai és céljai

                  A javaslat a tagállamok által 2018-ban az Európai Fejlesztési Alapba (EFA) fizetendő pénzügyi hozzájárulás második részletéről szóló tanácsi határozattervezetre vonatkozik.

                  A 11. EFA-t és a többi még nyitva lévő EFA-alapot (8., 9. és 10. EFA) a következő szabályok szerint igazgatják:

                  Az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai közötti jelenlegi partnerségi megállapodás (a továbbiakban: AKCS–EU partnerségi megállapodás) legutóbb módosított változata
                     1
                  ;

                  Belső megállapodás az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról
                     2
                   (a továbbiakban: a 11. EFA-ra vonatkozó belső megállapodás);

                  A Tanács (EU) 2015/323 rendelete a 11. Európai Fejlesztési Alapra alkalmazandó pénzügyi szabályzatról
                     3
                   (a továbbiakban: a 11. EFA-ra alkalmazandó pénzügyi szabályzat).

                  A fent említett dokumentumok a tagállamoknak az EFA-költségvetés pénzügyi támogatására irányuló, többéves kötelezettségvállalásait tartalmazzák. A 11. EFA-ra alkalmazandó pénzügyi szabályzat arról rendelkezik, hogy a tagállamoknak előre meghatározott pénzügyi kötelezettségvállalások alapján rendszeresen hozzá kell járulniuk az EFA költségvetéséhez. A rendszeres hozzájárulásokra technikai jellegű tanácsi határozatok útján kerül sor, melyek a korábban eldöntött pénzügyi hozzájárulásokat hajtják végre.

                  Ezért az indokolás bizonyos fejezetei nem alkalmazandók a rendszeres hozzájárulás-lehívásokra, mint például erre.

               2.JOGI ELEMEK

               •Jogalap

                  A 11. EFA-ra vonatkozó belső megállapodás 7. cikke eljárást határoz meg a tagállamok EFA-hoz való hozzájárulásainak meghatározására.

                  A 11. EFA-ra alkalmazandó pénzügyi szabályzat 21. cikke (3) bekezdésének megfelelően a Bizottság június 15-ig benyújtja a tagállamok hozzájárulásainak második részletére vonatkozó javaslatát. A Tanács legkésőbb 21 naptári nappal e javaslat benyújtását követően határoz erről a javaslatról.

                  A 11. EFA-ra alkalmazandó pénzügyi szabályzat 21. cikkének (4) bekezdése szabályokat állapít meg a bizottsági javaslat tartalmát illetően.

               •Egyéb jogi elemek

                  A 11. EFA-ra alkalmazandó pénzügyi szabályzat 21. cikkének (7) bekezdésével összhangban a fenti összegek tekintetében minden esetben külön meg kell határozni az Európai Bizottság, illetve az Európai Beruházási Bank (a továbbiakban: EBB) által kezelt összeget.

                  Az EBB az EFA-ra alkalmazandó pénzügyi szabályzat 52. cikkével összhangban megküldte az Európai Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

                  A 11. EFA-ra alkalmazandó pénzügyi szabályzat 22. cikkének (1) bekezdésével összhangban a hozzájárulások lehívása során először a korábbi EFA-k rendelkezésre álló összegeit kell felhasználni egymás után. Így az e javaslatban szereplő lehívások az EBB esetében a 10. EFA, a Bizottság esetében pedig a 11. EFA összegeire vonatkoznak.

                  A 11. EFA-ra alkalmazandó pénzügyi szabályzat 23. cikkének (1) bekezdése úgy rendelkezik, hogy amennyiben a befizetendő hozzájárulások egy adott részletét határidőre nem fizetik be, az érintett tagállamnak a be nem fizetett összeg után kamatot kell fizetnie; a kamat fizetésére vonatkozó rendelkezéseket ugyanaz a cikk állapítja meg.

               3.KÖLTSÉGVETÉSI VONZATOK

                  Költségvetési vonzatok nincsenek.

               2018/0255 (NLE)

               Javaslat

               A TANÁCS HATÁROZATA

               a tagállamok által az Európai Fejlesztési Alapba fizetendő, a 2018. évi második részletet is magában foglaló pénzügyi hozzájárulásokról

               AZ EURÓPAI UNIÓ TANÁCSA,

               tekintettel az Európai Unióról szóló szerződésre és az Európai Unió működéséről szóló szerződésre,

               tekintettel az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra
                  4
                (a továbbiakban: belső megállapodás) és különösen annak 7. cikkére,

               tekintettel a 11. Európai Fejlesztési Alapra alkalmazandó pénzügyi szabályzatról szóló, 2015. március 2-i (EU) 2015/323 tanácsi rendeletre
                  5
                (a továbbiakban: a 11. EFA-ra alkalmazandó pénzügyi szabályzat) és különösen annak 21. cikke (3) és (4) bekezdésére,

               tekintettel az Európai Bizottság javaslatára,

               mivel:

               (1)A 11. EFA-ra alkalmazandó pénzügyi szabályzat 21–24. cikkében meghatározott eljárás alapján az Európai Bizottság 2018. június 15-ig javaslatot terjeszt elő, amelyben feltünteti a) a 2018. évre vonatkozó hozzájárulás második részletének összegét, valamint b) a 2018. évre vonatkozó hozzájárulásnak a felülvizsgált éves összegét, amennyiben az összeg eltér a tényleges igényektől.

               (2)Az Európai Beruházási Bank a 11. EFA-ra alkalmazandó pénzügyi szabályzat 52. cikkével összhangban 2018. április 15-én megküldte az Európai Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

               (3)A 11. EFA-ra alkalmazandó pénzügyi szabályzat 22. cikkének (1) bekezdése úgy rendelkezik, hogy a hozzájárulások lehívása során először a korábbi EFA-kra meghatározott összegeket kell felhasználni. Következésképpen az EBB-nek a 10. EFA-ból, a Bizottságnak pedig a 11. EFA-ból kell pénzösszegeket lehívnia.

               (4)Az (EU) 2017/2171 határozattal
                  6
                a Tanács a Bizottság javaslata alapján 2017. november 20-án határozatot fogadott el, amely a 2018. évi tagállami EFA-hozzájárulások éves összegének felső határát a Bizottság esetében 4 550 000 000 EUR-ban, az Európai Beruházási Bank esetében pedig 250 000 000 EUR-ban állapította meg,

               ELFOGADTA EZT A HATÁROZATOT:

               1. cikk

               Az e határozat mellékletében található táblázat tartalmazza az Európai Fejlesztési Alaphoz történő, 2018. évre szóló hozzájárulások második részleteként az Európai Bizottság és az Európai Beruházási Bank részére a tagállamok által fizetendő egyes összegeket.

               2. cikk

               A 2018. évre szóló tagállami EFA-hozzájárulások felülvizsgált éves összege 4 500 000 000 EUR-ban kerül meghatározásra. Az összeget fel kell osztani, a Bizottság része 4 250 000 000 EUR, az EBB része 250 000 000 EUR.

               3. cikk

               Ez a határozat az Európai Unió Hivatalos Lapjában való kihirdetésének napján lép hatályba.

               4. cikk

               Ennek a határozatnak a tagállamok a címzettjei.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 317., 2000.12.15., 3. o.

                     (2)

                        HL L 210., 2013.8.6., 1. o.

                     (3)

                        HL L 58., 2015.3.3., 17. o.

                     (4)

                        HL L 210., 2013.8.6., 1. o.

                     (5)

                        HL L 58., 2015.3.3., 17. o.

                     (6)

                        HL L 306., 2017.11.22., 21. o.

    ---documentbreak---

               EURÓPAI BIZOTTSÁG
            Brüsszel,2018.6.15.
            COM(2018) 477 final
            MELLÉKLET
            a következőhöz:
            JavaslatA TANÁCS HATÁROZATA
            a tagállamok által az Európai Fejlesztési Alapba fizetendő, a 2018. évi második részletet is magában foglaló pénzügyi hozzájárulásokról

               MELLÉKLET

                        TAGÁLLAMOK

                        A 10. EFA-ra vonatkozó kulcs (%)

                        A 11. EFA-ra vonatkozó kulcs (%)

                        2018. évi 2. részlet (EUR)

                        Összesen

                        Bizottság

                        EBB

                        11. EFA

                        10. EFA

                        BELGIUM

                        3,53

                        3,24927

                        42 240 510,00

                        3 530 000,00

                        45 770 510,00

                        BULGÁRIA

                        0,14

                        0,21853

                        2 840 890,00

                        140 000,00

                        2 980 890,00

                        CSEH KÖZTÁRSASÁG

                        0,51

                        0,79745

                        10 366 850,00

                        510 000,00

                        10 876 850,00

                        DÁNIA

                        2,00

                        1,98045

                        25 745 850,00

                        2 000 000,00

                        27 745 850,00

                        NÉMETORSZÁG

                        20,50

                        20,57980

                        267 537 400,00

                        20 500 000,00

                        288 037 400,00

                        ÉSZTORSZÁG

                        0,05

                        0,08635

                        1 122 550,00

                        50 000,00

                        1 172 550,00

                        ÍRORSZÁG

                        0,91

                        0,94006

                        12 220 780,00

                        910 000,00

                        13 130 780,00

                        GÖRÖGORSZÁG

                        1,47

                        1,50735

                        19 595 550,00

                        1 470 000,00

                        21 065 550,00

                        SPANYOLORSZÁG

                        7,85

                        7,93248

                        103 122 240,00

                        7 850 000,00

                        110 972 240,00

                        FRANCIAORSZÁG

                        19,55

                        17,81269

                        231 564 970,00

                        19 550 000,00

                        251 114 970,00

                        HORVÁTORSZÁG

                        0,00

                        0,22518

                        2 927 340,00

                        0,00

                        2 927 340,00

                        OLASZORSZÁG

                        12,86

                        12,53009

                        162 891 170,00

                        12 860 000,00

                        175 751 170,00

                        CIPRUS

                        0,09

                        0,11162

                        1 451 060,00

                        90 000,00

                        1 541 060,00

                        LETTORSZAG

                        0,07

                        0,11612

                        1 509 560,00

                        70 000,00

                        1 579 560,00

                        LITVÁNIA

                        0,12

                        0,18077

                        2 350 010,00

                        120 000,00

                        2 470 010,00

                        LUXEMBURG

                        0,27

                        0,25509

                        3 316 170,00

                        270 000,00

                        3 586 170,00

                        MAGYARORSZÁG

                        0,55

                        0,61456

                        7 989 280,00

                        550 000,00

                        8 539 280,00

                        MÁLTA

                        0,03

                        0,03801

                        494 130,00

                        30 000,00

                        524 130,00

                        HOLLANDIA

                        4,85

                        4,77678

                        62 098 140,00

                        4 850 000,00

                        66 948 140,00

                        AUSZTRIA

                        2,41

                        2,39757

                        31 168 410,00

                        2 410 000,00

                        33 578 410,00

                        LENGYELORSZÁG

                        1,30

                        2,00734

                        26 095 420,00

                        1 300 000,00

                        27 395 420,00

                        PORTUGÁLIA

                        1,15

                        1,19679

                        15 558 270,00

                        1 150 000,00

                        16 708 270,00

                        ROMÁNIA

                        0,37

                        0,71815

                        9 335 950,00

                        370 000,00

                        9 705 950,00

                        SZLOVÉNIA

                        0,18

                        0,22452

                        2 918 760,00

                        180 000,00

                        3 098 760,00

                        SZLOVÁKIA

                        0,21

                        0,37616

                        4 890 080,00

                        210 000,00

                        5 100 080,00

                        FINNORSZÁG

                        1,47

                        1,50909

                        19 618 170,00

                        1 470 000,00

                        21 088 170,00

                        SVÉDORSZÁG

                        2,74

                        2,93911

                        38 208 430,00

                        2 740 000,00

                        40 948 430,00

                        EGYESÜLT KIRÁLYSÁG

                        14,82

                        14,67862

                        190 822 060,00

                        14 820 000,00

                        205 642 060,00

                        EU-28 ÖSSZESEN

                        100,00

                        100,00

                        1 300 000 000,00

                        100 000 000,00

                        1 400 000 000,00


               EURÓPAI BIZOTTSÁG
            Brüsszel, 2018.8.2.
            COM(2018) 565 final
            2018/0297(NLE)
            Javaslat
            A TANÁCS HATÁROZATA
            az Európai Unió által a hivatalosan támogatott exporthitelekről szóló megállapodás részes feleinek találkozóján képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által a hivatalosan támogatott exporthitelekről szóló megállapodás részes feleinek találkozóján (a továbbiakban: a részes felek találkozója) képviselendő álláspont meghatározásáról szóló határozat a következőről: határozat tervezett elfogadása Törökország arra irányuló kérelméről, hogy részes féllé váljon a Gazdasági Együttműködési és Fejlesztési Szervezet (a továbbiakban: OECD) hivatalosan támogatott exporthitelekről szóló megállapodásában (a továbbiakban: a megállapodás).

               2.A JAVASLAT HÁTTERE

               2.1.Megállapodás a hivatalosan támogatott exporthitelekről

               A megállapodás az EU, az USA, Kanada, Japán, Korea, Norvégia, Svájc, Ausztrália és Új-Zéland között létrejött informális megállapodás, melynek célja, hogy megfelelő keretet biztosítson a hivatalosan támogatott exporthitelek szabályos használatához. A gyakorlatban ez az egyenlő versenyfeltételek biztosítását jelenti (azáltal, hogy a verseny alapját az exportált áruk ára és minősége képezi, nem pedig az ajánlott pénzügyi feltételek), valamint az arra való törekvést, hogy megszűntessék a hivatalosan támogatott exporthitelekkel kapcsolatos támogatásokat és kereskedelmi torzulásokat. A megállapodás 1978 áprilisában határozatlan időtartamra hatályba lépett, és bár adminisztratív támogatást kap az OECD titkárságától, nem az OECD jogi aktusa
                  1
               .

               Az exporthitelekre a különböző ágazatokban ható új technikai és szakpolitikai fejlemények figyelembevétele érdekében a megállapodást rendszeresen frissítik. A megállapodást az 1233/2011/EU európai parlamenti és tanácsi rendelet
                  2

                  3
                átültette az uniós jogrendbe, és így az jogilag kötelező érvényűvé vált az EU-ban. A frissítéseket az említett rendelet 2. cikke értelmében felhatalmazáson alapuló jogi aktusok útján foglalják az uniós jogszabályokba.

               2.2.A hivatalosan támogatott exporthitelekről szóló megállapodás részes feleinek találkozója

               A megállapodás 67. cikke úgy rendelkezik, hogy a „felek rendszeresen felülvizsgálják a megállapodás működését. A vizsgálat során a felek többek között megvizsgálják a bejelentési eljárásokat, a differenciált leszámítolási kamatláb (DDR) rendszer alkalmazását és működését, a kötött segéllyel kapcsolatos szabályokat és eljárásokat, az egyeztetés kérdéseit, az előzetes kötelezettségvállalásokat és a megállapodásban való szélesebb részvétel lehetőségeit”.

               Az Uniót az Európai Bizottság képviseli a részes felek találkozóján, amelynek keretében a megállapodás valamennyi módosításáról konszenzussal döntenek. Az Unió által képviselendő álláspontot a Tanács fogadja el, és azt az exporthitelezéssel foglalkozó munkacsoporton
                  4
                belül a tagállamok képviselőivel is megvitatják.

               2.3.A hivatalosan támogatott exporthitelekről szóló megállapodás részes felei találkozójának tervezett jogi aktusa

               A megállapodás 3. cikke szerint a „megállapodás jelenlegi részes felei más OECD-tagokat, illetve OECD-tagsággal nem rendelkező országokat is felhívhatnak arra, hogy a megállapodás részes feleivé váljanak”. Törökország 1961. augusztus 2. óta tagja az OECD-nek.

               Törökország 2017. szeptember 20-án kelt, a megállapodás részes felei közötti találkozó elnökéhez címzett levelében kérelmezte, hogy a megállapodás részes felévé válhasson.

               Törökország kérelmét a megállapodás részes feleinek találkozója 2017. november 15-én, bizalmas ülés keretében megvitatta. Mivel a részes felek – többek között az Európai Unió – nem alakítottak ki álláspontot a kérdéssel kapcsolatban, határozat nem született.

               Törökország szóban forgó kérelméről a megállapodás részes feleinek találkozója a 2018. november 12-i héten hoz határozatot (a továbbiakban: tervezett jogi aktus).

               A megállapodás 67. cikkének megfelelően a tervezett jogi aktus kötelező lesz a részes felekre nézve.

               3.Az Unió által képviselendő álláspont

               A megállapodás vonatkozásában Törökország 2006 óta megfigyelői státusszal rendelkezik.

               Törökország már jelenleg is köteles betartani a hivatalosan támogatott exporthitel-politikára vonatkozó uniós jogszabályokat az EU és Törökország közötti vámunióról szóló megállapodás 12. cikke értelmében, amely előírja, hogy:

               „Törökország az alábbi rendeletekben foglalt közösségi kereskedelempolitikai rendelkezésekhez és végrehajtási intézkedésekhez lényegében hasonló rendelkezéseket és végrehajtási intézkedéseket alkalmaz azon országok vonatkozásában, amelyek nem tagjai a Közösségnek: […] – A Tanács 93/112/EGK határozata (hivatalosan támogatott exporthitelek)
                  5
               ”.

               A 93/112/EGK tanácsi határozatot immár felváltotta az 1233/2011/EU rendelet és – bár Törökország esetében (amint azt még a 2016. évi, Törökországról szóló jelentés
                  6
                is megállapította) egyelőre várat magára az exporthitelekre vonatkozó uniós jogszabályokhoz történő teljes igazodás – azzal, hogy Törökország részes félként belép az OECD-megállapodásba, nagyobb nyomás fog az országra nehezedni, hogy megfeleljen a szóban forgó szabályoknak. Minthogy a hivatalosan támogatott exporthitelekre vonatkozó szabályokat a megállapodás részes feleinek találkozója konszenzussal fogadja el, Törökországot azt követően, hogy a megállapodás részes felévé válik, teljes mértékben bevonják a döntéshozatali folyamatba.

               Végezetül: Törökország aktív résztvevője, az uniós álláspontokat is támogató tagja az exporthitelezéssel foglalkozó nemzetközi munkacsoportnak, amelyet 2012-ben azzal a céllal hívtak életre, hogy a feltörekvő, nem OECD-tag gazdaságok részvételével új exporthitelezési szabályokról tárgyaljon.

               Következésképp Törökország arra irányuló kérelmét, hogy részes féllé váljon a megállapodásban, támogatni kell.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  7
               .

               4.1.2.A jelen esetre történő alkalmazás

               A részes felek találkozója által elfogadandó jogi aktus joghatással bíró jogi aktus. A hivatalosan támogatott exporthitelek terén bizonyos iránymutatások alkalmazásáról, valamint a 2001/76/EK és a 2001/77/EK tanácsi határozat hatályon kívül helyezéséről szóló, 2011. november 16-i 1233/2011/EU európai parlamenti és tanácsi rendelet 2. cikke kimondja, hogy a „Bizottság a 3. cikknek megfelelően a megállapodás résztvevői által az iránymutatásokhoz fűzött módosítások nyomán felhatalmazáson alapuló jogi aktusokat fogad el a II. melléklet módosítása céljából”, aminek következtében a tervezett jogi aktus az uniós jog tartalmát meghatározó módon befolyásolja.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt anyagi jogalapra kell alapítani.

               4.2.2.A jelen esetre történő alkalmazás

               A tervezett jogi aktus célkitűzése és tartalma a közös kereskedelempolitikához kapcsolódik. Ezért a javasolt határozat anyagi jogalapja a 207. cikk.

               4.3.Következtetés

               A javasolt határozat jogalapja a 207. cikk, összefüggésben az EUMSZ 218. cikkének (9) bekezdésével.

               5.A tervezett jogi aktus kihirdetése

               Mivel a részes felek találkozójának jogi aktusa módosítani fogja a megállapodást, elfogadását követően helyénvaló kihirdetni az Európai Unió Hivatalos Lapjában.

               2018/0297 (NLE)

               Javaslat

               A TANÁCS HATÁROZATA

               az Európai Unió által a hivatalosan támogatott exporthitelekről szóló megállapodás részes feleinek találkozóján képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikkére, összefüggésben 218. cikkének (9) bekezdésével,

               tekintettel az Európai Bizottság javaslatára,

               mivel:

               (1)A hivatalosan támogatott exporthitelekről szóló megállapodás (a továbbiakban: a megállapodás) átültetésre került, és így az 1233/2011/EU európai parlamenti és tanácsi rendelet
                  8

                  9
                révén jogilag kötelező érvényűvé vált az Európai Unióban.

               (2)A megállapodás 3. cikke értelmében a megállapodás részes feleinek találkozója határozatot fogadhat el további OECD-tagok arra irányuló felhívásáról, hogy váljanak a megállapodás részes feleivé.

               (3)2017. szeptember 20-án Törökország bejelentette, hogy a megállapodás részes felévé kíván válni.

               (4)A megállapodás részes feleinek találkozója a 2018. november 12-i héten tartandó, 140. ülésén határozatot fogad el Törökország arra vonatkozóan benyújtott kérelméről, hogy az ország a megállapodás részes felévé válhasson.

               (5)Helyénvaló meghatározni az Unió által a megállapodás részes feleinek találkozóján képviselendő álláspontot, mivel a tervezett határozat – az 1233/2011/EU rendelet 2. cikkéből adódóan – meghatározó módon befolyásolja majd az uniós szabályozás tartalmát,

               ELFOGADTA EZT A HATÁROZATOT:

               1. cikk

               A hivatalosan támogatott exporthitelekről szóló megállapodás részes felei találkozójának 140. ülésén az Unió által képviselendő álláspont Törökország arra irányuló kérelmének jóváhagyása, hogy a hivatalosan támogatott exporthitelekről szóló megállapodás részes felévé váljon.

               2. cikk

               Ennek a határozatnak a Bizottság címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        Az OECD-egyezmény 5. cikkében meghatározottak szerint.

                     (2)

                        Az Európai Parlament és a Tanács 1233/2011/EU rendelete (2011. november 16.) a hivatalosan támogatott exporthitelek terén bizonyos iránymutatások alkalmazásáról, valamint a 2001/76/EK és a 2001/77/EK tanácsi határozat hatályon kívül helyezéséről (HL L 326., 2011.12.8., 45. o.).

                     (3)

                        A múltban az OECD-megállapodás korábbi verzióit már tanácsi határozatok útján átültették az uniós jogba.

                     (4)

                        A Tanács határozata a hitelbiztosítással, hitelgaranciával és pénzügyi hitelekkel foglalkozó politika-koordinációs csoport létrehozásáról (HL 66., 1960.10.27., 1339. o.).

                     (5)

                        HL L 44., 1993.2.22., 1. o.

                     (6)

                        SWD(2016) 366 final

                     (7)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (8)

                        Az Európai Parlament és a Tanács 1233/2011/EU rendelete (2011. november 16.) a hivatalosan támogatott exporthitelek terén bizonyos iránymutatások alkalmazásáról, valamint a 2001/76/EK és a 2001/77/EK tanácsi határozat hatályon kívül helyezéséről (HL L 326., 2011.12.8., 45. o.).

                     (9)

                        A múltban az OECD-megállapodás korábbi verzióit már tanácsi határozatok útján átültették az uniós jogba.


               EURÓPAI BIZOTTSÁG
            Brüsszel, 2018.7.20.
            COM(2018) 548 final
            Javaslat
            AZ EURÓPAI PARLAMENT ÉS A TANÁCS HATÁROZATA
            Hollandia EGF/2018/001 NL/Financial service activities referenciaszámú kérelme nyomán az Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2018. február 23-án Hollandia „EGF/2018/001 NL/Financial service activities” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a NACE Rev. 2. rendszer szerinti 64. ágazatban (Pénzügyi közvetítés, kivéve: biztosítási, nyugdíjpénztári tevékenység) a hollandiai NL12 – Friesland, NL13 – Drenthe és NL21 – Overijssel NUTS 2 szintű régióban történt elbocsátásokat
                  2
                követően.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                           EGF/2018/001

                        NL/Financial service activities

                        Tagállam

                        Hollandia

                        Érintett régió(k) (NUTS
                           3
                         2 szint)

                        NL12 – Friesland

                        NL13 – Drenthe

                        NL21 – Overijssel

                        A kérelem benyújtásának dátuma

                        2018. február 23.

                        A kérelem átvételi elismervényén feltüntetett dátum

                        2018. február 23.

                        A kiegészítő információk iránti kérelem dátuma

                        2018. március 9.

                        A kiegészítő információk benyújtásának határideje

                        2018. május 4.

                        Az értékelés befejezésének határideje

                        2018. július 27.

                        Beavatkozási kritérium

                        Az EGAA-rendelet 4. cikke (1) bekezdésének b) pontja

                        Az érintett vállalatok száma

                        20

                        Gazdasági ágazat(ok)

                        (NACE Rev. 2. rendszer szerinti ágazat)
                           4

                        64. ágazat – Pénzügyi közvetítés, kivéve: biztosítási, nyugdíjpénztári tevékenység

                        Referencia-időszak (kilenc hónap):

                        2017. március 24. – 2017. december 24.

                        A támogatható kedvezményezettek száma összesen

                        1 324

                        A megcélzott kedvezményezettek száma összesen

                        450

                        A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma

                        0

                        A személyre szabott szolgáltatásokhoz kapcsolódó költségvetés (EUR)

                        1 908 000

                        Az EGAA végrehajtásához kapcsolódó költségvetés
                           5
                         (EUR)

                             79 500

                        Teljes költségvetés (EUR)

                        1 987 500

                        EGAA-hozzájárulás (60 %) (EUR)

                        1 192 500

               A KÉRELEM ÉRTÉKELÉSE

               Az eljárás

               4.Hollandia 2018. február 23-án kérelmet nyújtott be „

                  EGF/2018/001

               NL/Financial service activities” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság ugyanazon a napon visszaigazolta a kérelem beérkezését, és 2018. március 9-én kiegészítő információkat kért Hollandiától. A kiegészítő információkat benyújtották, miután Hollandia kellően indokolt kérelme nyomán a hathetes határidőt két héttel meghosszabbították. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2018. július 27-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 1 324 munkavállalót érint, akiket a NACE Rev. 2. rendszer szerinti 64. gazdasági ágazatban (Pénzügyi közvetítés, kivéve: biztosítási, nyugdíjpénztári tevékenység) bocsátottak el. Az elbocsátások az NL12 – Friesland, az NL13 – Drenthe és az NL21 – Overijssel NUTS 2 szintű régióban
                  6
                történtek.

                        A vállalatok neve és a referencia-időszakon belül elbocsátott személyek száma

                        Rabobank

                        981

                        BNP Paribas

                        3

                        ING Bank

                        149

                        SBOT BV

                        3

                        ABN-AMRO

                        112

                        KAS Bank NV

                        2

                        Volksbank/SNS

                        29

                        Pale BV

                        2

                        Kredietbank Nederland

                        11

                        Royal Bank of Scotland

                        2

                        Triodos

                        6

                        CEM Finance BV

                        1

                        F. Van Lanschot Bankers

                        5

                        DNB

                        1

                        Lacent BV

                        5

                        KBC Bank

                        1

                        Santander

                        5

                        Krediet Unie BV

                        1

                        Kempen & Co NV

                        4

                        UBS Europe SE

                        1

                        A vállalatok száma összesen: 20

                        Az elbocsátott munkavállalók száma összesen:

                        1 324

                        A tevékenységüket megszüntető önálló vállalkozók száma összesen:

                        0

                        A támogatásra jogosult munkavállalók és önálló vállalkozók száma összesen:

                        1 324

               Beavatkozási kritériumok

               A holland hatóságok a kérelmet az EGAA-rendelet 4. cikke (1) bekezdésének b) pontja szerinti beavatkozási kritérium alapján nyújtották be, amely az EGAA hozzájárulását ahhoz köti, hogy egy kilenchónapos referencia-időszak alatt egy tagállam ugyanazon NUTS 2 szintű régiójában vagy két egymással határos NUTS 2 szintű régiójában található és a NACE Rev. 2. rendszer ágazati szintjén meghatározott ugyanazon gazdasági ágazatban működő vállalatoktól legalább 500 munkavállalót bocsássanak el. Az NL21 – Overijssel NUTS 2 szintű régióban 610 munkavállalót bocsátottak el. A kérelemmel összefüggő kilenchónapos referencia-időszak 2017. március 24-től 2017. december 24-ig tartott.

               Az elbocsátások és a tevékenységüket megszüntető önálló vállalkozók számának kiszámítása

               6.A referencia-időszak alatt bekövetkezett 1 324 elbocsátást a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától számítva vették figyelembe.

               7.A támogatható kedvezményezettek száma összesen 1 324.

               Az elbocsátások és az 546/2009/EK rendelet tárgyát képező pénzügyi és gazdasági világválság közötti kapcsolat

               8.Az elbocsátások, valamint az 546/2009/EK rendeletben említett globális pénzügyi és gazdasági válság közötti kapcsolat bizonyítása érdekében Hollandia azzal érvel, hogy a pénzügyi és gazdasági válság súlyos csapást mért a holland bankok szolgáltatásaira és működésére
                  7

                  8

                  9
               .

               9.A pénzügyi válságra adott válaszként bevezetett alacsony kamatok, a szigorúbb szabályozási feltételek, valamint a jelzáloghitel-piac és a kis- és középvállalkozásoknak (kkv-knak) nyújtott hitelkínálat jelentős szűkülése miatt visszaesett a nyereségesség, és sürgősen csökkenteni kellett a költségeket. A Bizottság 2018. évi országjelentése megerősíti, hogy Hollandiában alacsonyak a kamatlábak, visszaesett a kkv-k hitelezése és a magánháztartások eladósodtak
                  10
               .

               10.A jelzálogpiacon 2006-tól 2015-ig jelentős visszaesés volt megfigyelhető
                  11
               . 2016-tól enyhe fellendülés tapasztalható, bár a szintek még mindig jóval alacsonyabbak, mint a pénzügyi válság előtt voltak. Az új jelzáloghitelek volumenének éves növekedési rátája jelenleg közel nulla, míg a 2008-as válság előtt évente 4–5 %-kal nőtt. Az olyan új szereplők, mint például a nyugdíjalapok és a biztosítótársaságok belépése szintén hozzájárult a bankok jelzáloghitel-üzletágának hanyatlásához.

               11.A kis- és középvállalkozások (kkv-k) hitelezése
                  12
                terén az elmúlt 10 évben erős csökkenés volt megfigyelhető, és a 2008. évi szintet még nem sikerült újra elérni.

               12.Ennek következtében a bankok – főként a regionális bankfiókok bezárásával és az online banki ügyintézés irányába történő elmozdulással – csökkentették alkalmazottaik létszámát. 2004 és 2014 között megszűnt a bankfiókok fele
                  13
               , és ez a tendencia továbbra is folytatódik. Többségében azokat bocsátották el, akik közvetlenül foglalkoztak az ügyfelekkel, és az ehhez kapcsolódó adminisztrációt végezték.

               13.A „Pénzügyi közvetítés, kivéve: biztosítási, nyugdíjpénztári tevékenység” ágazat tekintetében eddig nem nyújtottak be EGAA-kérelmet.

               Az elbocsátásokhoz és az önálló vállalkozók tevékenységének megszüntetéséhez vezető események

               14.Az alacsony kamatlábak (alacsony kamatkülönbözetek) közvetlen és negatív hatást gyakoroltak a bankok nyereségességére. A jövedelmezőséget elsősorban a költségek csökkentésével, a regionális bankfiókok bezárásával és automatizálással igyekeznek helyreállítani, hogy folytatni tudják üzleti tevékenységüket. Ennek eredményeként a munkavállalók száma valamennyi bankban folyamatosan csökken.

               15.A holland bankszektorban történt elbocsátások száma 2016 áprilisa és 2017 áprilisa között 8,6 %-kal nőtt, míg az összes ágazatban történt elbocsátások száma 12,8 %-kal csökkent
                  14
               . A Rabobanknak 2004-ben még 1 434 fiókja volt; 2014-re már csak 566 maradt (–60 %). Az ABN-AMRO ugyanezen időszak alatt 427 fiókját zárta be (–57 %)
                  15
               . A Volksbank (SNS) regionális fiókjainak 14 %-át zárta be 2004 és 2014 között. A regionális fiókok létszámcsökkentése Friesland, Drenthe és Overijssel régióban volt a legerőteljesebb. Mivel az ING soha nem rendelkezett annyi regionális fiókkal, mint a többi bank (276), nem zárt be bankfiókot, hanem a meglévő bankfiókokban csökkentette az alkalmazottai létszámát.

               16.2010 és 2016 között a már említett négy bank alkalmazottainak összlétszáma 158 588-ról 122 556-ra csökkent, ami 23 %-os visszaesést jelent
                  16
               .

               17.Ezenkívül jelentős létszámcsökkentést terveznek az ABN-AMRO-nál
                  17
               , az ING-nél
                  18
                és a Rabobanknál
                  19
               . A Volksbank, amelynél az elmúlt években nem volt kiterjedt átszervezés vagy szerkezetátalakítás, bejelentette, hogy átszervezést és elbocsátásokat tervez
                  20
               .

               18.Az ágazatban az álláskeresési járadékban részesülők száma több mint megháromszorozódott a 2008–2015 közötti időszakban
                  21

                  22
               , és az ágazat átszervezésének következtében 2016-ban 2015-höz képest 27,7 %-kal nőtt a bankszektorból álláskeresési járadék iránti kérelmet benyújtók száma. Ezen túlmenően a bankszektor volt az egyetlen olyan ágazat, ahol 2016-ban csökkent a foglalkoztatás, minden más ágazatban kevesebb volt az újonnan álláskeresési járadékban részesülők száma.

               19.A létszámcsökkentések elsősorban az alacsony vagy átlagos végzettséggel rendelkező személyzetet sújtják, például az adminisztratív személyzetet és a recepciósokat. Az ilyen típusú munkakörök munkaerőpiaci kilátásai gyengék. A bankszektorban a nők főként alsó és középszintű munkaköröket töltenek be, ezért több nő (55 %) válik munkanélkülivé, mint férfi (45 %). A bankszektorban a munkanélküliek 45 %-a 55 éves vagy annál idősebb.

               Az elbocsátások várható hatása a helyi, a regionális és az országos gazdaságra és foglalkoztatásra

               20.A banki elbocsátások különösen a három érintett tartomány számára jelentenek nagy kihívást
                  23
               . A munkanélküliségi ráta mindhárom régióban magasabb az 5,4 %-os nemzeti átlagnál. Friesland esetében 10,8 %-os
                  24
               , Drenthe esetében 7 %-os
                  25
               , Overijssel esetében pedig 6,3 %-os
                  26
                létszámcsökkentésre került sor. Általában az emberek 66 %-a talál új állást az elbocsátást követő egy éven belül. A bankszektorban az emberek mindössze 39 %-a talált új munkahelyet egy éven belül
                  27
               .

               21.A Holland Foglalkoztatási Hivatal (UWV) szerint a szóban forgó személyeknek kevés esélyük van arra, hogy ugyanabban az ágazatban másik munkahelyet találjanak, mivel az ágazatban a foglalkoztatás várhatóan nem fog fellendülni. Az előrejelzések szerint 2018-ban tovább csökken a foglalkoztatás az ágazatban
                  28
               .

               22.Frieslandban az álláskeresési járadékot igénylő személyek 16 %-a olyan funkciót töltött be a bankszektoron belül, amilyen típusú munkahelyekre már nincs szükség a régióban – többek között – a bankok regionális fiókjainak bezárása miatt
                  29
               .

               23.Overijsselben az álláskeresési járadékot igénylő személyek szakmai hátterében a bankszektor a második helyen áll
                  30
               .

               24.Az érintett területeken az elbocsátások várható hatása azzal függ össze, hogy nehéz újra ugyanazon az ágazaton belül elhelyezkedni. Az UWV e három tartományban azt tanácsolja a bankszektorban dolgozóknak, hogy váltsanak szakmát, ágazatot vagy régiót
                  31

                  32
               . A három érintett régió nem annyira iparosodott és diverzifikált, mint Hollandia más régiói, a vállalatok többsége kkv
                  33
               . Vannak azonban új munkalehetőségek az egészségügy, az IKT, a logisztika, a pénzügyi ellenőrzés és más ágazatok területén.

               25.Az 1 324 elbocsátott munkavállaló között vannak veszélyeztetett csoportok: irodai/értékesítési személyzet (a kérelem 52 %-a), nők (59 %) és 55 év felettiek (27 %). Az elbocsátott munkavállalók fele szakképzettséget igénylő/műszaki munkakörben dolgozott. Ezért fontos támogatni az elbocsátott munkavállalók gyors visszailleszkedését a munkaerőpiacra, mivel számukra nehézséget fog jelenteni, hogy önállóan új állást találjanak.

               26.A munkanélkülivé vált banki dolgozók átlagosan hosszabb ideig részesülnek álláskeresési járadékban, mint a más ágazatokban munkanélkülivé váltak. Az UWV adatai továbbá azt mutatják, hogy az álláskeresési járadékot igénylő személyek legalább 12 %-a korábban a pénzügyi szektorban dolgozott
                  34
               .

               A megcélzott kedvezményezettek és a javasolt intézkedések

               A megcélzott kedvezményezettek

               27.Az intézkedésekben várhatóan részt vevő elbocsátott munkavállalók becsült száma 450. A többi támogatásra jogosult munkavállaló más ágazatra vált, más régióba költözik, nyugdíjba vonul, vagy az újrafoglalkoztatást célzó nemzeti vagy helyi programban vesz részt. E munkavállalók adatai nemek, állampolgárság és életkor szerinti bontásban:

                        Kategória

                        A megcélzott kedvezményezettek száma*

                        Nem:

                        Férfiak:

                        183

                        (40,7 %)

                        Nők:

                        267

                        (59,3 %)

                        Állampolgárság:

                        Uniós polgárok:

                        450

                        (100,0 %)

                        Nem uniós polgárok:

                        0

                        (0 %)

                        Korcsoport:

                        15 és 24 év közöttiek:

                        38

                        (8,4 %)

                        25 és 29 év közöttiek:

                        50

                        (11,1 %)

                        30 és 54 év közöttiek:

                        241

                        (53,6 %)

                        55 és 64 év közöttiek:

                        104

                        (23,1 %)

                        64 év felettiek:

                        17

                        (3,8 %)

               *: a %-os érték kerekített.

               A javasolt intézkedések támogathatósága

               28.Az elbocsátott munkavállalóknak nyújtott, személyre szabott szolgáltatások az alábbiakat foglalják magukban:

               –Felvétel: ez az intézkedés képességeik, a bennük rejlő potenciál és munkavállalási esélyeik alapján fogja feltérképezni a résztvevőket. Minden felvétel tanácsadással zárul majd.

               –Munkakereséshez nyújtott segítség: ez az intézkedés egy személyre szabott programra való ajánlattal fog indulni. Az intézkedés többek között az átruházási okiratok előkészítését, intenzív állásmegpályázási képzést, állásbörzék szervezését és a munkaadók intenzív felkeresését foglalja magában.

               –Mobilitási adatbázis: ez az intézkedés rugalmas adatbázis létrehozását jelenti az álláskeresők és az ideiglenes állásokat kínáló munkaadók számára. A korábban a banki ágazatban dolgozó munkavállalókra szakosodott regionális mobilitási adatbázisokat fognak létrehozni. Az intézkedés szakmai tapasztalathoz segíti hozzá az átképzett munkavállalókat, valamint segíti az új munkaadóknak való bemutatásukat.

               –Vállalkozásösztönző képzés és tanácsadás: a résztvevők egy része fel tudja használni készségeit és tapasztalatát arra, hogy saját vállalkozást alapítson. Ez az intézkedés készségeik továbbfejlesztésében, egy fenntartható üzleti terv kidolgozásában és a jogalkotási eljárásokon való átsegítéshez nyújt nekik képzéseket és tanácsadást.

               –Képzés és átképzés: ez az intézkedés képzéseket, szakmai átképzéseket és egyéb oktatási létesítményeket biztosít a kiskereskedelmi ágazaton belül, valamint az új szakmai profilokon belül is, például árufuvarozás, informatikai szolgáltatások, műszaki szakmák stb.

               –Az újbóli elhelyezkedés esélyének javítása (outplacement): ez az intézkedés pályaorientációt, munkaügyi tanácsadást és szakképzéseket ajánl fel az érintetteknek.

               –Vállalkozásösztönzési támogatás: ez az intézkedés, amennyiben a résztvevő megszerzi a kellő szaktudást és fenntartható üzleti tervet is fel tud mutatni, biztosítja számára a befektetési költségeket.

               29.Az itt bemutatott javasolt intézkedések az EGAA-rendelet 7. cikke szerinti támogatható tevékenységek közé tartozó aktív munkaerőpiaci intézkedéseknek minősülnek. Ezek az intézkedések nem helyettesítik a passzív szociális védelmi intézkedéseket.

               30.Hollandia megadta a szükséges információkat a nemzeti jog vagy a kollektív szerződések értelmében az érintett vállalatokra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               31.A költségek teljes becsült összege 1 987 500 EUR, amely a személyre szabott szolgáltatásokra fordított 1 908 000 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre szánt 79 500 EUR összegű kiadásokat foglalja magában.

               32.Az EGAA-ból igényelt teljes pénzügyi hozzájárulás összege 1 192 500 EUR (az összköltség 60 %-a).

                        Intézkedések

                        A résztvevők becsült száma

                        Egy résztvevőre eső becsült költség*
                        (EUR)

                        Becsült összköltség

                        (EUR)

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti tevékenységek)

                        Felvétel (Intake)

                        250

                        1 152

                        288 000

                        Munkakereséshez nyújtott segítség (Trajectbegeleiding reintegratie)

                        450

                        900

                        405 000

                        Mobilitási adatbázis (Mobiliteitspool)

                        175

                        3 200

                        560 000

                        Vállalkozásösztönzés képzés és átképzés (Promotie, cursussen en begeleiding ondernemerschap)

                        20

                        2 000

                        40 000

                        Képzés és átképzés (Scholing en cursussen)

                        75

                        3 500

                        262 500

                        Az újbóli elhelyezkedés esélyének javítása (Outplacement begeleiding)

                        35

                        1 500

                        52 500

                        Vállalkozásösztönzési támogatás (Toelage ondernemerschap)

                        20

                        15 000

                        300 000

                        Részösszeg (a):

                        A személyre szabott szolgáltatáscsomag százalékaránya

                        –

                        1 908 000

                        (100 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        0

                        0

                        0

                        Részösszeg (b):

                        A személyre szabott szolgáltatáscsomag százalékaránya:

                        –

                        0

                        (100 %)

                        Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        0

                        2. Irányítás

                        –

                        19 875

                        3. Tájékoztatás és nyilvánosság

                        –

                        39 750

                        4. Ellenőrzés és jelentéstétel

                        –

                        19 875

                        Részösszeg (c):

                        Százalékarány az összköltséghez képest:

                        –

                        79 500

                        (4 %)

                        Összköltség (a + b + c):

                        –

                        1 987 500

                        EGAA-hozzájárulás (az összköltség 60 %-a)

                        –

                        1 192 500

               *: Minden összeg kerekített.

               33.Hollandia megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t.

               A kiadások támogathatóságának időszaka

               34.Hollandia 2018. január 1-jén kezdte meg a személyre szabott szolgáltatások nyújtását a megcélzott kedvezményezettek részére. Az intézkedésekkel kapcsolatos kiadásokhoz ezért 2018. január 1-jétől 2020. február 23-ig nyújtható pénzügyi támogatás az EGAA-ból.

               35.Az EGAA végrehajtásával összefüggésben Hollandiánál 2017. október 1-jétől kezdődően merültek fel igazgatási kiadások. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2017. október 1. és 2020. augusztus 23. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               36.A tagállami előfinanszírozás vagy társfinanszírozás forrása a munkavállalók biztosításait kezelő intézet (UWV), a tartományok, az oktatási alapok és a szociális partnerek forrásai.

               37.Hollandia megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               38.Hollandia jelezte, hogy a személyre szabott szolgáltatások összehangolt csomagját az érdekelt felekkel és szociális partnerekkel, például a holland bankszövetséggel (NVB), a holland szakszervezetek szövetségével (FNV) és a keresztény szakszervezetek nemzeti szövetségével (CNV) szorosan egyeztetve dolgozták ki, különösen az összehangolt szolgáltatáscsomag tekintetében. A szociális partnerek az irányítóbizottságban is részt vesznek majd, amelyet a munkaerőpiaci intézkedések koordinálására fognak létrehozni.

               39.Az előkészítő tevékenységek között az ágazati képviselőkkel, valamint Leeuwarden település és a három tartomány önkormányzatával folytatott találkozók szerepeltek. Az érintett partnerek (a szociális partnerek és a bankszektor képviselői) az UWV-vel közösen felmérték a probléma jellegét és nagyságát. Az elbocsátott munkavállalók számára tervet dolgoztak ki annak érdekében, hogy növeljék újbóli elhelyezkedésük esélyét.

               Irányítási és ellenőrzési rendszerek

               40.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Ez felépítésében megegyezik az ESZA (Európai Szociális Alap) szabvánnyal. Az e tevékenységekkel kapcsolatos költségek megjelennek a projekt összköltségvetésében. Hollandia értesítette a Bizottságot, hogy az irányítást a Szolgáltatási, Együttműködési és Végrehajtási Osztály (SZV; Szociális és Munkaügyi Minisztérium) szakpolitika-végrehajtási része fogja végezni.

               41.A pénzügyi ellenőrzést a Gazdasági és Éghajlat-politikai Minisztérium igazoló hatóság szerepét betöltő Holland Vállalkozási Ügynökségének (RVO) főigazgatója fogja végezni. A független ellenőrző hatóság szerepét a Központi Kormányzati Ellenőrzési Szolgálat (Pénzügyminisztérium) fogja betölteni.

               42.A belső ellenőrzési és számviteli rendszerek tekintetében Drenthe tartományi kormánya köteles az ellenőrzések céljából ellenőrizhető adminisztratív nyilvántartást vezetni.

               Az érintett tagállam által vállalt kötelezettségek

               43.Hollandia minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;

               –a javasolt intézkedések nem részesülnek egyéb uniós alapokból vagy pénzügyi eszközökből származó pénzügyi támogatásban, és sor került a kettős finanszírozás megelőzésére szolgáló szükséges intézkedésekre;

               –a javasolt intézkedések kiegészítik a strukturális alapok által finanszírozott intézkedéseket;

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               44.Az EGAA-támogatás éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  35
                12. cikkében meghatározottaknak megfelelően 150 millió EUR.

               45.Miután az EGAA-rendelet 13. cikkének (1) bekezdésében meghatározott feltételek szempontjából megvizsgálta a kérelmet, valamint figyelembe vette a támogatásra jogosult kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 1 192 500 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               46.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  36
                13. pontja értelmében.

               Kapcsolódó jogi aktusok

               47.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 1 192 500 EUR összegnek az érintett költségvetési sorba történő átcsoportosítására is.

               48.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               Hollandia EGF/2018/001 NL/Financial service activities referenciaszámú kérelme nyomán az Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  37
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  38
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege (2011-es árakon számítva) az 1311/2013/EU, Euratom tanácsi rendelet
                  39
                12. cikkében meghatározottaknak megfelelően 150 millió EUR.

               (3)Hollandia az Európai Unión belül folyó gazdasági tevékenységek statisztikai osztályozásának („NACE”) Rev. 2. rendszere szerinti 64. ágazatban (Pénzügyi közvetítés, kivéve: biztosítási, nyugdíjpénztári tevékenység) a holland NL12 – Friesland, NL13 – Drenthe és NL21 – Overijssel NUTS (statisztikai célú területi egységek nómenklatúrája)
                  40
                2. szintű régiókban történt elbocsátásokra tekintettel 2018. február 23-án kérelmet nyújtott be az EGAA igénybevétele iránt. E kérelmet az 1309/2013/EU rendelet 8. cikke (3) bekezdésének megfelelően további információkkal egészítették ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért igénybe kell venni a Hollandia által benyújtott kérelem alapján nyújtandó, 1 192 500 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimalizálása érdekében ezt a határozatot elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2018-as pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 1 192 500 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadás időpontja]*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 347., 2013.12.20., 855. o.

                     (2)

                        Az EGAA-rendelet 3. cikke értelmében.

                     (3)

                        A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)

                        HL L 393., 2006.12.30., 1. o.

                     (5)

                        Az 1309/2013/EU rendelet 7. cikkének (4) bekezdése alapján.

                     (6)

                        Friesland (445), Drenthe (269), Overijssel (610)

                     (7)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (8)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (9)

                  https://www.dnb.nl/en/news/news-and-archive/persberichten-2016/dnb341434.jsp
                  https://www.ecb.europa.eu/press/key/date/2016/html/sp161003.en.html
                  https://www.ecb.europa.eu/press/key/date/2017/html/ecb.sp170510.en.html

                     (10)

                  https://ec.europa.eu/info/sites/info/files/2018-european-semester-country-report-netherland-en.pdf

                     (11)

                        Forrás:
                  https://www.dnb.nl/nieuws/nieuwsoverzicht-en-archief/statistisch-nieuws-2017/dnb358895.jsp

                     (12)

                  https://www.dnb.nl/nieuws/nieuwsoverzicht-en-archief/dnbulletin-2014/dnb309784.jsp

                  Holland bankszövetség: Tájékoztató a pénzügyi szolgáltatásokról, 2016
                  https://www.nvb.nl/media/document/000258_od15799-nvb-factsheet-zakelijke-dienstverlening-2016-04-07-def.pdf
                  .

                     (13)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (14)

                        Munkaerőpiaci gyorsjelentés, UWV, 2017. április

                     (15)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (16)

                        Forrás: az ING, az ABN-AMRO, a RABO-bank és a Volksbank éves jelentése

                     (17)

                        Az ABN-AMRO több éves jelentése a 2011–2016-os időszakból.

                     (18)

                        Az ING Bank 2015. és 2016. évi éves jelentése.

                     (19)

                        Homas Escritt és Toby Sterling (2015. december 11.).
                  „Rabobank to cut 9,000 jobs and shed assets to boost profit” (A Rabobank 9 000 munkahely megszüntetését és eszközeinek csökkentését tervezi a nyereség növelése érdekében).

                     (20)

                  http://www.volkskrant.nl/economie/weer-een-ontslagronde-ook-sns-schrapt-honderden-voltijdbanen~a4435538/

                     (21)

                        Foglalkoztatási esélyek a pénzügyi szektorban, UWV, 2017. március

                     (22)

                  https://fd.nl/economie-politiek/1176581/somber-perspectief-voor-ontslagen-bankmedewerker

                     (23)

                        A bankszektor munkanélküliségi adatai, UWV.

                     (24)

                        A Friesland tartományra vonatkozó tény- és számadatok:
                  http://fryslan.databank.nl

                     (25)

                        A Drenthe tartományra vonatkozó tény- és számadatok:
                  http://www.provincie.drenthe.nl/feitenencijfers/cijfers/economie/

                     (26)

                        Forrás: CBS Statline
                  https://www.cbs.nl

                     (27)

                        Tájékoztató a pénzügyi ágazat munkaerőpiacáról, UWV, 2017. május 23.

                     (28)

                  https://fd.nl/frontpage/ondernemen/1086910/banken-houden-nog-20-tot-30-kantoren

                     (29)

                        Középpontban lévő régió: Friesland, UWV 2016

                     (30)

                        Középpontban lévő régió: Zwolle, UWV 2016, Középpontban lévő régió: Twente, UWV 2016

                     (31)

                        Lásd a 28–30. megjegyzést.

                     (32)

                        Tájékoztató a pénzügyi ágazat munkaerőpiacáról, UWV, 2017. május 23.

                     (33)

                        Az Overijssel tartományra vonatkozó tény- és számadatok:
                  http://www.overijssel.nl/over-overijssel/cijfers-kaarten/

                     (34)

                        Középpontban lévő régió: Drenthe, UWV 2016

                     (35)

                        HL L 347., 2013.12.20., 884. o.

                     (36)

                        HL C 373., 2013.12.20., 1. o.

                     (37)

                        HL L 347., 2013.12.20., 855. o.

                     (38)

                        HL C 373., 2013.12.20., 1. o.

                     (39)

                        A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (40)

                        A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).


               EURÓPAI BIZOTTSÁG
            Brüsszel, 2018.9.20.
            COM(2018) 658 final
            Javaslat
            AZ EURÓPAI PARLAMENT ÉS A TANÁCS HATÁROZATA
            a Lettországnak szóló segítségnyújtás céljából az Európai Unió Szolidaritási Alapjának igénybevételéről

               INDOKOLÁS

               1.A javaslat háttere

               Ez a határozat a 2002. november 11-i 2012/2002/EK tanácsi rendelettel
                  1
                (a továbbiakban: a rendelet) összhangban az Európai Unió Szolidaritási Alapjának (EUSZA) 17 730 519 EUR összegű igénybevételét fedezi, azzal a céllal, hogy Lettország támogatásban részesüljön a 2017-ben bekövetkezett árvízkatasztrófa miatt. Az igénybevétel teljes összegét azáltal fogják finanszírozni, hogy részben felhasználják a 2018. évi költségvetésben már szereplő és fennmaradó, 47 479 154 EUR kötelezettségvállalási és kifizetési előirányzatot az előleg fedezésére, így nincs szükség költségvetés-módosításra.

               2.Információk és feltételek

               2017 nyarán és őszén Lettországot hosszan tartó intenzív esőzések sújtották, ami az ország egész területén áradásokhoz vezetett. Ennek következtében a termőföldek víz alá kerültek, különösen a Latgale régióban és a környező területeken. Következésképp a termés elpusztult, és óriási károk keletkeztek a természetes vízhálózatban, a vízelvezető rendszerben, az összekapcsolt vízkezelő létesítményekben, valamint a közúti és vasúti infrastruktúrában.

               (1)Lettország 2017. november 14-én – a 2017. augusztus 24-én észlelt első károkat követő 12 hetes határidőn belül – az EUSZA-ból nyújtandó hozzájárulást kérelmezett. A kérelmet a rendelet 2. cikkének (2) bekezdése szerinti „jelentős természeti katasztrófaként” nyújtották be. A Bizottság kérésére válaszul Lettország 2018. április 27-én benyújtotta az ügy értékelésének befejezéséhez szükséges kiegészítő információkat.

               (2)A katasztrófa természeti eredetű, így az EUSZA alkalmazási területének hatálya alá tartozik.

               (3)A lett hatóságok az árvíz okozta teljes közvetlen kárt 380,5 millió EUR-ra becsülték. Ez az összeg meghaladja az EUSZA igénybevétele esetén Lettországra 2017-ben alkalmazandó 145 740 000 EUR összegű (2015. évi adatok alapján a lett GNI 0,6 %-át kitevő), jelentős katasztrófára vonatkozó küszöbértéket. Mivel a becsült teljes közvetlen kár meghaladja ezt a küszöbértéket, a katasztrófa a rendelet értelmében jelentős természeti katasztrófának minősül. Lettország kérelme ezért jogosult az EUSZA-ból való támogatásra.

               (4)Lettország nem kérte előleg kifizetését.

               (5)A lett kérelem részletesen ismerteti a katasztrófához vezető időjárási viszonyokat és annak hatásait. A 2017. augusztus, szeptember és október során jelentkező folyamatos esőzések és árvizek jelentős károkat okoztak a mezőgazdaságban, ami terményvesztést és a mezőgazdasági vízelvezető rendszer elzáródását okozta. Ezen túlmenően az állami és helyi önkormányzati infrastruktúra is kárt szenvedett, ami különösen a vízi (vízfolyásokat, elvezető rendszereket, hidrológiai létesítményeket, gátakat és a kapcsolódó védelmi infrastruktúrát) és a közlekedési infrastruktúrát (főutakat és helyi útszakaszokat, vasutat) érintette. Összesen 184 állami közút rongálódott meg, a vasúti forgalmat pedig ideiglenesen fel kellett függeszteni. 2017. augusztus 29-én szükségállapotot hirdettek. A lakosság számára szolgáltatásokat nyújtó állami és önkormányzati intézmények és vállalkozások nem tudtak megfelelően működni. Számos iskola és más önkormányzati épület is víz alá került, így be kellett zárni azokat. Az árvíz kimosta a vízfolyásokat és medrüket hordalékkal töltötte fel. Ily módon a katasztrófa több mint 28 000 km hosszú (föld alatti) vízelvezető rendszert, mintegy 4 500 km hosszú vízelvezető árkot és mintegy 1 700 vízfolyást és hidrológiai építményt érintett. A szennyvíztisztító telepek elárasztása vízszennyezést okozott és veszélyt jelentett a környezetre.

               (6)Lettország a rendelet 3. cikkének (2) bekezdése szerinti veszélyhelyzeti és helyreállítási intézkedések elszámolható költségeit 36,2 millió EUR-ra becsülte és intézkedéstípusokra bontotta. Az elszámolható költségek messze a legnagyobb része (csaknem 32 millió EUR) a nyilvános szennyvízelvezető rendszerre és a kapcsolódó infrastruktúrára vonatkozik. Az EUSZA-ból nyújtandó támogatás azonban nem használható fel arra, hogy ezeket az eszközöket a katasztrófát megelőző állapotukat javítva állítsák helyre.

               (7)A lett hatóságok megerősítették, hogy az elszámolható költségnek nincs biztosítási fedezete.

               (8)Az érintett régió az európai strukturális és beruházási alapok (2014–2020) besorolása szerint „kevésbé fejlett régió”. A lett hatóságok nem jelezték a Bizottságnak, hogy az esb-alapok programjaiból forrásokat szándékoznak átcsoportosítani helyreállítási intézkedésekre. Azt követően azonban, hogy Lettország 2017 novemberében a mezőgazdasági termelőknek szóló támogatásra irányuló kérelmet nyújtott be a Bizottságnak, a Bizottság elfogadta a Litvánia, Lettország, Észtország és Finnország egyes területeit érintő áradások és heves esőzések miatt bevezetett, a mezőgazdasági termelőknek nyújtott támogatás formáját öltő szükséghelyzeti intézkedésről szóló (EU) 2018/108 végrehajtási rendeletet. A Lettország részére nyújtott maximális összeg 3,5 millió EUR.

               (9)Lettország nem aktiválta az uniós polgári védelmi mechanizmust.

               (10)A katasztrófakockázat-megelőzésre és -kezelésre vonatkozó uniós jogszabályok végrehajtása tekintetében jelenleg nincs folyamatban kötelezettségszegési eljárás az országgal szemben.

               2.5.Következtetés

               A fentiekben meghatározott indokokból a Lettország által benyújtott kérelemben említett katasztrófa esetében teljesülnek az EUSZA igénybevételére vonatkozóan a rendeletben meghatározott feltételek.

               3.Finanszírozás az EUSZA 2018. évi költségvetési juttatásaiból

               A 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  2
                (a továbbiakban: a többéves pénzügyi keretről szóló rendelet) és különösen annak 10. cikke – 2011. évi árakon – évi 500 000 000 EUR-s felső határig engedélyezi az Európai Unió Szolidaritási Alapjának igénybevételét. Az EUSZA igénybevételének módozatait az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  3
                (a továbbiakban: az intézményközi megállapodás) 11. pontja határozza meg.

               Mivel az EUSZA létrehozásának meghatározó oka a szolidaritás, a Bizottság azt az álláspontot képviseli, hogy a támogatást progresszív alapon kell nyújtani. Ez azt jelenti, hogy – a korábbi gyakorlatnak megfelelően – az EUSZA igénybevételét kiváltó „jelentős természeti kár” küszöbértékét (azaz a 2011. évi árakon számított GNI 0,6 %-a, illetve 3 milliárd EUR közül az alacsonyabbik összeget) meghaladó kárrészre magasabb támogatási intenzitást kell alkalmazni, mint a küszöbérték alatti kárrészre. A jelentős katasztrófák esetén odaítélt támogatás meghatározásához eddig a küszöbérték alatt a teljes közvetlen kár 2,5 %-át, a küszöbérték feletti részre pedig a teljes közvetlen kár 6 %-át használták. A regionális katasztrófák és a „szomszédos országokra” vonatkozó rendelkezés alapján elfogadott katasztrófák esetében az arány 2,5 %.

               A hozzájárulás nem haladhatja meg a támogatható intézkedések becsült összes költségét. A támogatást az EUSZA-ról szóló 2002–2003-as éves jelentésben meghatározott, és a Tanács és az Európai Parlament által elfogadott módszer alapján számítják ki.

               A Lettország által benyújtott kérelem alapján az EUSZA-ból nyújtandó pénzügyi hozzájárulás a keletkezett teljes közvetlen kár becsült összértéke alapján a következő:

                        Tagállam

                        A természeti csapás minősítése

                        Teljes közvetlen kár

                        (millió EUR)

                        A „jelentős katasztrófa” küszöbértéke

                        (millió EUR)

                        A küszöbérték alatti közvetlen kár 2,5 %-a

                        (EUR)

                        A küszöbérték feletti közvetlen kár 6 %-a

                        (EUR)

                        A javasolt támogatás teljes összege

                        (EUR)

                        Kifizetett előlegek

                        (EUR)

                        LETTORSZÁG

                        Jelentős

                        (2. cikk (2) bekezdés)

                        380 524

                        145 740

                        3 643 500

                        14 087 019

                        17 730 519

                        0

                        ÖSSZESEN

                        17 730 519

                        0

               A többéves pénzügyi keretről szóló rendelet 10. cikkének (1) bekezdésével összhangban az EUSZA igénybevételére rendelkezésre álló teljes összeg 2018 elején 421 142 057 EUR volt, amely a következők összege: a 280 371 754 EUR összegű 2018. évre fennmaradó költségvetési juttatás (vagyis 574 342 834 EUR mínusz a 2017-ben már igénybe vett 293 971 080 EUR
                  4
               ), valamint a 140 770 303 EUR összegű fennmaradó 2017. évi költségvetési juttatás, amelyet nem használtak fel és átvittek 2018-ra.

               2018 e szakaszában 139 397 191 EUR vehető igénybe. Ez megfelel az EUSZA igénybevételére 2018 elején rendelkezésre álló teljes összegnek (421 142 057 EUR), amelyből le kell vonni 143 585 709 EUR-t, amelyet annak érdekében kell visszatartani, hogy betartsák a többéves pénzügyi keretről szóló rendelet 10. cikkének (1) bekezdésében előírt, a 2018-as éves költségvetési juttatás 25 %-ának 2018. október 1-jéig való rendelkezésre állására vonatkozó kötelezettséget, továbbá amelyből le kell vonni a Görögország, Spanyolország, Franciaország és Portugália részére igénybe vett 104 166 951 EUR-t
                  5
               , valamint a Bulgária, Görögország, Litvánia és Lengyelország számára az év korábbi szakaszában igénybe vett 33 992 206 EUR-t
                  6
               .

                        Az EUSZA finanszírozásának összefoglaló táblázata

                        Összeg

                        EUR

                        2018-ra átvitt 2017. évi költségvetési juttatás

                        140 770 303

                        2018. évi költségvetési juttatás

                        574 342 834

                        A többéves pénzügyi keretről szóló rendelet 10. cikke (2) bekezdésének megfelelően 2017-re előre ütemezett 2018. évi költségvetési juttatás

                        -293 971 080

                        ----------------

                        Rendelkezésre álló teljes összeg 2018 elején

                        421 142 057

                        Mínusz a Görögország, Spanyolország, Franciaország és Portugália részére 2018-ban már igénybe vett összeg

                        -104 166 951

                        Mínusz a Bulgária, Görögország, Litvánia és Lengyelország részére 2018-ban már igénybe vett összeg

                        - 33 992 206

                        Mínusz a 2018. évi költségvetési juttatás visszatartott 25 %-a

                        -143 585 709

                        ----------------

                        Jelenleg rendelkezésre álló maximális összeg (2017.+2018. évi költségvetési juttatás)

                        139 397 191

                        A Lettország részére igénybevétel céljára javasolt támogatás teljes összege

                        - 17 730 519

                        2018. október 1-jéig rendelkezésre álló fennmaradó összegek

                        121 666 672

               Javaslat

               AZ EURÓPAI PARLAMENT ÉS A TANÁCS HATÁROZATA

               a Lettországnak szóló segítségnyújtás céljából az Európai Unió Szolidaritási Alapjának igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre
                  7
                és különösen annak 4. cikke (3) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  8
                és különösen annak 11. pontjára,

               tekintettel az Európai Bizottság javaslatára,

               mivel:

               (1)Az Európai Unió Szolidaritási Alapjának (a továbbiakban: az alap) célja, hogy az Unió gyors, hatékony és rugalmas módon legyen képes a veszélyhelyzetekre reagálni és kifejezni szolidaritását a katasztrófa sújtotta régiók lakosságával.

               (2)Az alap éves maximális összege (2011-es árakon számítva) az 1311/2013/EU, Euratom tanácsi rendelet
                  9
                10. cikkében meghatározottaknak megfelelően 500 000 000 EUR.

               (3)Lettország – miután a 2017 nyarán és őszén hosszan tartó, intenzív esőzések a talajok víztelítettségéhez vezetett és az azt követő áradásokat okozták – 2017. november 14-én kérelmet nyújtott be az alap igénybevételére.

               (4)Lettország kérelme eleget tesz az alapból származó pénzügyi hozzájárulás nyújtására vonatkozóan a 2012/2002/EK rendelet 4. cikkében megállapított követelményeknek.

               (5)Az alapot tehát a Lettországnak nyújtandó pénzügyi hozzájárulás érdekében igénybe kell venni.

               (6)Az alap igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó.

               (7)A 2018. március 27-i (EU) 2018/508 határozattal
                  10
                az alapból a 2018-as pénzügyi évre vonatkozó előlegek kifizetésére 50 000 000 EUR összegű kötelezettségvállalási és kifizetési előirányzat rendelkezésre bocsátására került sor. Az említett előirányzatokat csak nagyon korlátozott mértékben használták fel. Következésképpen lehetőség van arra, hogy ezen igénybevétel teljes összegét finanszírozzák az Unió 2018-as pénzügyi évre vonatkozó általános költségvetésének keretein belül előlegfizetés céljából igénybe vett előirányzatok átcsoportosítása révén,

               ELFOGADTA EZT A HATÁROZATOT:

               1. cikk

               Az Európai Unió 2018. évi általános költségvetésének keretein belül az Európai Unió Szolidaritási Alapjából 17 730 519 EUR összeg igénybevételére kerül sor Lettország részére kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba.

               Ezt a határozatot ... [az elfogadás dátuma]-tól/-től kell alkalmazni**.

               Kelt Brüsszelben, -án/-én.

                  az Európai Parlament részéről
                        a Tanács részéről

                     (1)

                        A 2014. május 15-i 661/2014/EU európai parlamenti és tanácsi rendelettel (HL L 189., 2014.6.27., 143. o.) módosított, az Európai Unió Szolidaritási Alapjának létrehozásáról 2012/2002/EK tanácsi rendelet (2002. november 11.) (HL L 311., 2002.11.14., 3. o.).

                     (2)

                        A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (3)

                        HL C 373., 2013.12.20., 1. o.

                     (4)

                        Az Európai Parlament és a Tanács (EU) 2017/1599 határozata (2017. szeptember 13.) az Olaszországnak szóló segítségnyújtás céljából az Európai Unió Szolidaritási Alapjának igénybevételéről (HL L 245., 2017.9.23.) és az azt kísérő 4/2017. sz. költségvetés-módosítás (HL L 330., 2017.12.13.).

                     (5)

                        Az Európai Parlament és a Tanács (EU) 2018/846 határozata (2018. május 30.) a Görögországnak, Spanyolországnak, Franciaországnak és Portugáliának szóló segítségnyújtás céljából az Európai Unió Szolidaritási Alapjának történő igénybevételéről (HL L 144., 2018.6.8., 3–4. o.) és az azt kísérő 1/2018. sz. költségvetés-módosítás (HL L 191., 2018.7.27., 1–22. o.).

                     (6)

                        Az Európai Parlament és a Tanács (EU) .../... határozata (2018. szeptember 11.) a Bulgáriának, Görögországnak, Litvániának és Lengyelországnak szóló segítségnyújtás céljából az Európai Unió Szolidaritási Alapjának igénybevételéről (HL L XX., XXXX.XX.XX.) és az azt kísérő 4/2018. sz. költségvetés-módosítás (HL L XX., XXXX.XX.XX.).

                     (7)

                        HL L 311., 2002.11.14., 3. o.

                     (8)

                        HL C 373., 2013.12.20., 1. o.

                     (9)

                        A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (10)

                        HL L 83., 2018.3.27., 13. o.